***Pályázati Felhívás***

**A Semmelweis Egyetem Kiválósági Listájára kerüléshez, és az egyetem Kerpel-Fronius Ödön Tehetséggondozó Programjába való jelentkezéshez**

A Semmelweis Egyetem Szenátusa a tehetséges hallgatóknak felkutatására és folyamatos gondozására a Semmelweis Egyetem korábbi professzoráról, Kerpel-Fronius Ödönről elnevezett tehetséggondozó programot működtet. A programban a Kiválósági Listán szereplő magyar és idegen nyelvű hallgatók közül azok vehetnek részt, akiket az egyetem Tehetséggondozó Tanácsa személyes elbeszélgetés alapján arra méltónak tart. A Kiválósági Listára tanulmányi, tudományos és egyéb kiemelkedő teljesítményeket összefoglaló pályázattal az egyetem adott évfolyamán tanuló 35 éven aluli hallgatóinak kb. 5%-a kerülhet fel. A Tehetséggondozó Tanács pályázatot hirdet az egyetem összes hallgatójának, a Doktori Iskola I-II. éves tagjainak, és a Rezidensek számára arra, hogy a Kiválósági Listára kerüljenek.

A pályázat online **a** [**https://semmelweis.hu/kerpel/files/2025/01/kerpel\_palyazati\_adatlap\_2025.xlsx**](https://semmelweis.hu/kerpel/files/2025/01/kerpel_palyazati_adatlap_2025.xlsx%20)címen érhető el. A pályázatokat az **office.kerpel@gmail.com** e-mail címre **elektronikusan** (a kitöltött pályázati űrlap csatolt fájlként való beküldésével) **kell benyújtani**.

***Pályázati határidő: 2025. február 15.***

A tehetséggondozó programról szóló további információ a <https://semmelweis.hu/kerpel/> honlapon található, vagy a Kerpel irodában (1089 Budapest, Nagyvárad tér 4.) személyesen is lehet érdeklődni.

Prof. Dr. Szabó Attila Prof. Dr. Kiss András

a Tehetséggondozó Tanács elnöke a Tehetséggondozó Tanács titkára